**Республикада сот төрелігін жүзеге асырудың**

**2015 жылғы қорытындылары туралы**

Қазақстан Республикасы Сот органдарының бірыңғай автоматтандырылған ақпараттық-талдау жүйесінің (БААТЖ) деректері бойынша 2015 жылы республиканың аудандық және оған теңестірілген соттарына барлығы 1  182 916 арыз бен іс, оның ішінде 730 263 азаматтық, 403 438 әкімшілік және 49 215 қылмыстық іс келіп түсті. Бұл 2014 жылмен салыстырғанда 38 095 іске немесе 3,1%-ға аз *(1 221 011 арыз бен іс, оның ішінде 761 533 азаматтық, 415 600 әкімшілік және 43 878 қылмыстық іс).*

Алайда, аяқталған істердің саны істі 2,5%-ға көбейген. *(2014 жылғы 1 097 953 істен 1 125 360 іске дейін).*

Атап айтқанда, 680 810 азаматтық істі қарау аяқталды, бұл 2014 жылмен салыстырғанда 1,8%-ға көп *(668 722)*. Шешім шығарылып 395 185 іс қаралды, бұл өткен жылдың көрсеткіштерінен 12%-ға аз *(449 221),* сот бұйрықтарын шығарумен –186 472, бұл 2014 жылға қарағанда 80%-ға көп.

Баламалы тәсілдерді қолдана отырып шешілген азаматтық істердің саны 17 021 істі құрады, бұл 2014 жылмен салыстырғанда 24%-ға көп *(13 747)*. Оның ішінде 9 934 іс немесе 58%-ы бітімгершілік келісім жасаумен аяқталды, 7 087 іс немесе 42%-ы медиатордың қатысуымен қаралды. *(2014 жылы – тиісінше 8 657 және 5 090 іс).*

Осылайша, азаматтық істер бойынша сот төрелігін жүзеге асыру жағдайы медиатордың қатысуымен және сот бұйрығын шығарумен қаралған істер санының едәуір өсуімен сипатталады.

Есепті кезеңде48 866 қылмыстық iс аяқталды, бұл 2014 жылғы көрсеткiштен 11,6%-ға көп *(43 794)*. Үкім шығарылып 32 340 адамға қатысты 28 031 қылмыстық іс қаралды *(2014 жылы үкім шығарылып 25 557 адамға қатысты 20 573 қылмыстық іс қаралды).* 743 адам ақталды, бұл 2014 жылмен салыстырғанда 55%-ға көп *(478)*.

Қылмыстық істер санының өсуі заңнаманың өзгеруіне, бірқатар әкімшілік құқықбұзушылық құрамдардың қылмыстық теріс қылықтар қатарына көшуіне байланысты. Бұдан басқа, қылмыстық заңнаманың ізгілендірілуі облыстық соттардың кассациялық сатысына және Жоғарғы Соттың қадағалаушы сатысына жазаны жеңілдету бойынша өткен жылдардағы заңды күшіне енген сот актілеріне дау келтірген шағымдардың өсуіне әсер етті.

Барлығы 31 597 адам сотталды, соның ішінде 8 054 адам немесе сотталғандардың жалпы санының 25,5%-ы бас бостандығынан айырылды (*2014 жылы -25 079 адам сотталған, соның ішінде 9 690 адам немесе 38,6%-ы бас бостандығынан айырылған)*.  19 466 адамға немесе 61,6%-ға*(9 680 немесе 38,6*%*)*бас бостандығынан айырумен байланысты емес жаза тағайындалды, 3 348 адам *(4 570)* шартты түрде сотталды*.*

Осылайша, жалпы алғанда бас бостандығынан айыруға сотталған адамдардың үлес салмағы 13%-ға азайды, сонымен қатар жазаның баламалы түрлері қолданылған адамдардың үлес салмағы 23%-ға көбейді.

Талдамалы кезең ішінде алқабилердің қатысуымен қаралған істердің саны, негізінен заңңаманың өзгеруіне байланысты 35,4%-ға азайды *(65-тен 42-ге дейін)*. Үкім шығарылып 61 адамға қатысты 42 іс қаралды *(121 адамға қатысты 64 іс)*. 2 *(3)* адам ақталды.

Соттар күзетпен ұстауды, үйқамақты, экстрадициялық қамақты санкциялау және мерзімін ұзарту туралы барлығы 16 503 өтiнiш хатты қарады, оның ішінде 15 813 өтініш хат немесе 95,8%-ы қанағаттандырылды *(2014 жылы – 15 799 өтініш хат қаралды, оның ішінде 15 210 немесе 96,3 %-ы қанағаттандырылған).*

Соттар қараған әкiмшiлiк iстердiң саны 2,7%-ға көбейді және 395 684 *(385 437)* iстi құрады.

Іс жүргізу мерзімі бұзылып барлығы 5 (азаматтық) іс қаралды немесе 0,0004% *(2014 жылы – 2 іс немесе 0,0003%).*

Есепті кезеңде, соттар қараған істердің көбейгеніне қарамастан істерді қарау сапасы өзгермеген, сол жоғары деңгейде қалды (сот актілерінің 1,4% -ы күші жойылған және өзгертілген, 2014 жылы – 1,3 %).

Бұл ретте азаматтық істер бойынша3 612 шешімнің немесе олардың жалпы санының 0,9%-ының күші жойылды, 4 540 шешім немесе 1,1%-ы өзгертілді *(2014 жылы – 3 640 шешімнің немесе 0,8%-ының күші жойылды, 4 909 шешім немесе 1,1%-ы өзгертілді).*

Қылмыстық істер бойынша 264 адамға қатысты немесе үкімдердің 0,5%-ының күші жойылды, 2 178 адамға қатысты үкімдердің 4,3%-ы өзгертілді *(2014 жылы 222 адамға қатысты үкімнің 0,5%-ының күші жойылды, 2008 адамға қатысты үкім немесе 4,3%-ы өзгертілді).*

Әкімшілік істер бойынша 731 қаулының немесе 0,2%-ының күші жойылды және 491 қаулы немесе 0,1%-ы өзгертілді *(2014 жылы 422 қаулының немесе 0,1%-ының күші жойылды, 446 қаулы немесе 0,1%-ы өзгертілді).*

Осылайша, 2014 жылмен салыстырғанда қылмыстық істер бойынша күші жойылған және өзгертілген үкімдердің үлес салмағы сол деңгейде қалды (4,8%), азаматтық істер бойынша күші жойылған және өзгертілген шешімдердің үлесі 0,2%-ға және әкімшілік істер бойынша 0,1%-ға көбейді, бұл айтарлықтай өзгеріс болып табылмайды.

Жалпы республика бойынша қабылданған сот актілерінің 98,6%-ы заңды әрі негізді деп танылды.

**Жоғарғы Соттың 2015 жылдағы нормашығармашылық**

**қызметі туралы**

Есепті кезеңде «100 нақты қадам – барлығы үшін заманауи мемлекет» Ұлттық жоспарын іске асыру шеңберінде тиісті заң жобаларын әзірлеу бойынша жұмыс жүргізілді.

2015 жылғы 31 шілдеде Мемлекет Басшысы «Қазақстан Республикасының кейбір заңнамалық актілеріне азаматтық іс жүргізу заңнамасын жетілдіру мәселелері бойынша өзгерістер мен толықтырулар енгізу туралы» және «Қазақстан Республикасының сот жүйесі мен судьяларының мәртебесі туралы» Қазақстан Республикасының Конституциялық заңына өзгеріс пен толықтыру енгізу туралы» Конституциялық заңдарға қол қойды. Осы түзетулер үш жүйелі сот жүйесіне көшуді, Жоғарғы Сот жанынан консультативті Халықаралық кеңесті құруды, сондай-ақ Жоғарғы Соттың құрамына инвестициялық дауларды қарау бойынша мамандандырылған сот алқасын енгізуді, сондай-ақ судьялардың әлеуметтік кепілдіктерін жетілдіруге бағытталған түзетулерді енгізу, атап айтқанда, зейнетақымен қамсыздандыру институтын қайта ұйымдастыру арқылы отставкадағы судьялар үшін өмір бойы қамтылым институтын енгізуді көздейді.

Мемлекет Басшысы тұңғыш рет жариялы түрде қол қойған жаңа Азаматтық процестік кодексі қабылданды.

Кейбір заңнамалық актілердің нормаларын Азаматтық процестік кодекстің жаңа редакциясына сәйкестендіру мақсатында «Қазақстан Республикасының кейбір заңнамалық актілеріне сот төрелігі жүйесін жетілдіру мәселелері бойынша өзгерістер мен толықтырулар енгізу туралы» Заңы қабылданды. Сондай-ақ осы заңда алқабилер сотын қолдану саласын және тергеу судьялардың өкілеттіліктерін ұлғайту көзделген.

2015 жылғы 4 желтоқсанда Мемлекет Басшысы «Қазақстан Республикасының Жоғары Сот Кеңесі туралы» Заңға және «Қазақстан Республикасының кейбір конституциялық заңдарына Жоғары Сот Кеңесі, сот жүйесі және судьялардың мәртебесі мәселелері бойынша өзгерістер мен толықтырулар енгізу туралы» Конституциялық заңға қол қойды. Жаңартылған заңнамаға сәйкес Жоғары Сот Кеңесінің мәртебесі өзгертілді, судья лауазымына кандидаттарды іріктеу механизмі және біліктілік талаптары күшейтілді, тәртіптік жіне біліктілік комиссияларынан тұратын Сот жюриінің құрылымы қайта құрылды.

«Қазақстан Республикасы Жоғарғы Сотының саны туралы» Қазақстан Республикасы Президентінің 1997 жылғы 8 қаңтардағы №3315 және «Қазақстан Республикасының мемлекеттік органдары жүйесін одан әрі оңтайландыру жөніндгеі шаралар туралы» 1999 жылғы 22 қаңтардағы №29 жарлықтарына өзгерістер енгізу туралы» Қазақстан Республикасы Президентінің 2015 жылғы 16 қарашадағы №112 Жарлығымен Жоғарғы Сот (33-тен 65-ке дейін), облыстық және оған теңестірілген соттардың (488-ден 456-ға дейін) судьяларының штат саны өзгертілді.

Сонымен қатар, Мемлекет Басшысы Жоғарғы Сот жанындағы Соттардың қызметін қамтамасыз ету департаменті туралы ережеге (функцияларының өзгеруіне байланысты) түзетулер енгізуді көздейтін «Қазақстан Республикасының Жоғарғы Соты жанындағы Соттардың қызметін қамтамасыз ету департаментінің (Қазақстан Республикасының Жоғарғы Соты аппараты) кейбір мәселелері туралы» Жарлыққа қол қойды.

Есепті кезеңде Сот жюриі, Судьялыққа кандидаттың тағылымдамадан өтуі туралы ережелерді бекітуді, Жоғарғы Сот жанынан Сот төрелігі академиясын құруды көздейтін жарлық жобалары әзірленді. Осы жарлық жобалары Үкіметтің қарауында.

Сот практикасының өзекті мәселелерін түсiндiру мақсатында сегіз нормативтік қаулы қабылданды. Атап айтқанда: оңалту және банкроттық туралы заңнаманы қолдану практикасы, моральдық зиянды өндіру жөніндегі заңнаманы қолдану, кейбір сыбайлас жемқорлық қылмыстарды қарау практикасы, жазаны өтеуден шартты түрде мерзімінен бұрын босатудың, жазаның өтелмеген бөлігін жазаның неғұрлым жеңіл түріне ауыстырудың және тағайындалған жаза мерзімін қысқартудың сот практикасы, қылмыстық жаза тағайындаудың кейбір мәселелері туралы, сондай-ақ үш қолданыстағы нормативтік қаулыларға түзетулерді енгізу туралы нормативтік қаулылар қабылданды.

Жоғарғы Соттың жұмыс жоспарына сәйкес қылмыстық және азаматтық істердің өзекті санаттары бойынша сот практикасына қорытулар жасалды. Атап айтқанда: кеден органдарының қатысуымен азаматтық істердің қаралуы, салық заңнамасынан туындайтын дауларға қатысты, есірткінің заңсыз айналымына байланысты қылмыстық істердің және әкімшілік құқықбұзушылықтарға қатысты істердің қаралуы, қылмыстық істерді сотта келісімдік іс жүргізуде қарау практикасы бойынша қорытулар жасалды.

**Сот қызметінде ақпараттық технологиялардың**

**қолдануы туралы**

Есепті кезеңде электронды түрде «Сот кабинеті» сервисі арқылы 382 238 құжат берілген, оның ішінде 309 574 талап арыз, бұл 2014 жылмен салыстырғанда 4 есеге жуық артық (*85 696*).

Жоғарғы Соттың интернет-ресурсына кірушілер бірнеше есе өсті және бүгінгі күні тәулігіне 50 мың ашып қарауды құрайды *(2014 жылы – 30 000)*. 2015 жылдың қорытындыларды бойынша Жоғарғы Соттың интернет-ресурсы мемлекеттік органдардың ресми интернет-ресурстарының арасында рейтингісінде, 2014 жылдағыдай, бірінші орынды иеленді.

Келесі электрондық сервистер белсенді пайдалынады: «Сотқа шақыру қағазы*» (151 665 электрондық сотқа шақыру қағазы басып шығарылды)*, «Сот құжаттарымен танысу» *(207 776* *сот процесіне қатысушылар танысты)*, «Хабарламаға сот құжаттарын көру» сервисі *(16 671*  *қараулар)*.

Жоғарғы Соттың Call-орталығы жұмыс істеуде, оған өткен мерзім ішінде оған 55 245 қоңырау түсті (*2014 жылы - 10 973*).

Сот отырысы хаттамаларын дайындау сапасын арттыру мақсатында 957 залға қазіргі заманғы технологиялар негізінде электрондық хаттама жасау мүмкіндігі бар аудио - бейнежазу (АБЖ) орнатылды. Сонымен бірге қолданыстағы 79 АБЖ жүйесі жаңғыртылды (бағдарламалық қамтамасыз ету алмастырылды). Республика бойынша залдардың жаңа АБЖ жүйесімен қамтылуы 73,6%-ды құрайды.

Сот ісін жүргізудің қатысушыларына электрондық хабарлама жіберу тиімді жұмыс істеуде. Есепті кезеңде жергілікті соттардан сот талқылауына қатысатын 1,8 млн. адамға 7,9 миллионнан аса SMS-хабарлама жіберілді *(2014 жылы – 870 180).*

Халықтың сот төрелігіне қол жеткізуін кеңейту, мемлекеттік бажды және әкімшілік айыппұлдарды төлеу уақытын едәуір қысқарту мақсатында жергілікті соттарда ақшалай төлемді қабылдау бойынша төлем терминалдарын орнату жобасы іске асырылды.

Төлем терминалдары Астана қалалық сотында, Алматы, Сарыарқа аудандық соттарында, Астана қаласының кәмелетке толмағандардың істері жөніндегі мамандандырылған ауданаралық сотында, Қызылорда облыстық сотында және республиканың барлық мамандандырылған әкімшілік соттарында қойылған және жұмыс істеуде.

2015 жылдың 12 айында төлем терминалдары арқылы жалпы сомасы 754 млн. теңгеден астам 77 053 операция жүргізілді.

Сот органдарының ақпараттық жүйесін мүдделі мемлекеттік органдар мен ұйымдардың ақпараттық жүйелерімен интеграциялануы бойынша іс-шаралар аяқталды. Атап айтқанда, қазіргі таңда Әділет министрлігінің Сот актілерін орындау жөніндегі департаментімен ақпараттық байланыс жолға қойылды. Оның нәтижесінде атқару парақтары электронды түрде онлайн режимде беріліп, сот орындаушыларының атқарушылық іс жүргізу шегінде шығарған санкциялау туралы қаулылары қабылдануда. Қазақстан Республикасы Ішкі істер министрлігінің Қылмыстық-атқару жүйесі комитетімен ақпараттық жүйесімен интеграциялануы аяқталды. Мұның өзі түзету мекемелерінде жазасын өтеп жатқан адамдарға қатысты сот актілерін электронды түрде алуға мүмкіндік туғызды.

2015 жылдың маусым айынан бастап Жоғарғы Сот жергілікті соттар мен әкімшілік хаттамаларды жасауға өкілетті мемлекеттік органдар арасында электрондық ақпараттық өзара байланыс жобасы іске қосылды. Бұл әкімшілік материалдарды сотқа электрондық түрде жіберуге мүмкіндік береді.

Барлығы уәкілетті органдардан жергілікті соттарға «Сот кабинеті» ақпараттық сервисі арқылы электронды түрде 108 мыңнан астам әкімшілік материал мәні бойынша қарау үшін жіберілді.

**Қазақстан Республикасының**

**Жоғарғы Соты**